17. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Δ.5620/202 της 10 Ιουν./17 Ιουλ.1963 (ΦΕΚ Β΄309) Περί εισαγωγής επί προσωρινή ατελεία πρώτων υλών προς παραγωγήν νημάτων εκ συνθετικών υφαντικών ινών και πολυθίνης εις κόκκους. Έχοντες υπ’ όψιν: α) τας διατάξεις του Νόμ.4607/ 1930 “περί τροποποιήσεως διατάξεων των περί Τελωνειακού Δασμολογίου Νόμων”, ως αύται ετροποποιήθησαν δια των διατάξεων του Νόμ.2861/ 1954 “περί μέτρων ενισχύσεως της εξαγωγής βιομηχανικών και άλλων εγχωρίων προϊόντων” και β) την από 10.5.1963 γνωμοδότησιν της Επιτροπής του άρθρ.6 του ανωτέρω 2861/1954 Νόμου, αποφασίζομεν: Άρθρ.1.-1.Επιτρέπεται η επί προσωρινή ατελεία εισαγωγή α)προϊόντων πολυμερισμού κλπ. (πολυαμιδίου) της δασμολογικής κλάσεως 3902Β2β προς παραγωγήν νημάτων εκ συνθετικών υφαντικών ινών και β)απορριμμάτων και θραυσμάτων (SCRAP), προϊόντων πολυμερισμού κλπ. της δασμολογικής κλάσεως 3902Θ. και πολυθίνης εις κόκκους δασμολ. κλάσεως 3902Β2β προς παραγωγήν πολυαιθυλενίου εις κόκκους, εξαγομένων αμφοτέρων εις την αλλοδαπήν, ή αποταμιευομένων εις τας αποθήκας του Δημοσίου ή τας τοιαύτας των Γενικών Αποθηκών Ελλάδος εντός έτους από της εισαγωγής των πρώτων υλών. 2.Η επί προσωρινή ατελεία παράδοσις των εν τη προηγουμένη παραγράφω πρώτων υλών πραγματοποιείται επί τη παροχή εις την Τελωνειακήν Αρχήν χρηματικής παρακαταθήκης ή Τραπεζιτικής εγγυήσεως ή αξιοχρέου, προσωπικής εγγυήσεως τρίτου προς εξασφάλισιν των δασμών και λοιπών φόρων δια την περίπτωσιν της μη εξαγωγής ή αποταμιεύσεως των παραγομένων προϊόντων εντός της ανωτέρω τασσομένης προθεσμίας. Άρθρ.2.-1.Αι πρώται ύλαι αι χρησιμοποιούμεναι δια την παραγωγήν 100 χιλ/μων νημάτων εκ συνθετικών υφαντικών ινών, προκειμένου περί πιστώσεως της οικείας πράξεως προσωρινής ατελείας καθορίζονται εις 110 χιλ/μα προϊόντων πολυμερισμού κλπ. (πολυαμιδίου) της δασμολογικής κλάσεως 3902/Β 2β. 2.Αι πρώται ύλαι αι χρησιμοποιούμεναι δια την παραγωγήν 100 χιλ/μων πολυαιθυλενίου εις κόκκους, προκειμένου περί πιστώσεως της οικείας πράξεως προσωρινής ατελείας καθορίζονται ως ακολούθως: α)εις 80 χιλ/μα απορριμμάτων και θραυσμάτων (SCRAP) προϊόντων πολυμερισμού κλπ. της δασμ. κλάσεως 39020 και β)εις 27 χιλ/μα πολυθίνης εις κόκκους της δασμολογικής κλάσεως 3902Β2β. Άρθρ.3.-1.Οι εργοστασιάρχαι οι βουλόμενοι να τύχωσι του ευεργετήματος της επί προσωρινή ατελεία εισαγωγής πρώτων υλών δέον να υποβάλωσιν εις την τελ/κην αρχήν εις την περιφέρειαν του οποίου κείται το εργοστάσιον αίτησιν εν τη οποία εκτός των άλλων δέον να αναφέρωσιν: α)Το ονοματεπώνυμον αυτών και το του αντιπροσώπου των. β)Την πόλιν και την θέσιν εν τη οποία κείται το εργοστάσιον και αι αποθήκαι εναποθέσεως των πρώτων υλών και των παραγομένων προϊόντων. 2.Ο αρμόδιος Τελώνης επί τη επιβολή της ανωτέρω αιτήσεως συγκαλεί την επιτροπήν του άρθρ.2 του Νόμ.ΒΡΝΗ/1893, ήτις συνερχομένη διενεργεί έλεγχον και αποφαίνεται περί της δυναμικότητος του εργοστασίου και των παραδοτέων κατ’ έτος ποσοτήτων πρώτων υλών. Ο Τελώνης επί τη βάσει του πορίσματος της ανωτέρω Επιτροπής αποφασίζει περί των παραδοτέων επί προσωρινή ατελεία πρώτων υλών. “3.Κατά την επί προσωρινή ατελεία εισαγωγήν των πρώτων υλών θα λαμβάνωνται δείγματα κατά τα κεκανονισμένα, άτινα θα χρησιμοποιώνται υπό του αρμοδίου παραρτήματος του Γενικού Χημείου του Κράτους δια τον προσδιορισμόν του ποσοστού υγρασίας και των λιπαρών ουσιών. Κατά την εξαγωγήν ωσαύτως θα λαμβάνωνται δείγματα του ετοίμου είδους, προς διαπίστωσιν ομοίως του ποσοστού υγρασίας και των λιπαρών ουσιών, ίνα αφαιρήται, κατά την πίστωσιν των οικείων πράξεων μεταποιήσεως, η προκύπτουσα διαφορά”. Η παρ.3 προσετέθη δια της υπ’ αριθ.Α.2631/74 της 29 Νοεμ./8 Δεκ.1972 (ΦΕΚ Β΄1073) αποφ. Υπ. Εθν. Οικονομίας και Οικονομικών. Άρθρ.4.-Την επομένην της λήξεως της εν άρθρω της παρούσης τασσομένης προθεσμίας χρεούται η οικεία πράξις προσωρινής ατελείας δια των δασμών και λοιπών φόρων των αναλογούντων επί των μήπω εξαχθείσης υπό μορφήν ετοίμων προϊόντων πρώτων υλών, των οποίων, η είσπραξις επιδιώκεται εντόκως κατά τα κεκανονισμένα. (Μετά την σελ.536,08(β) Σελ.536,081 Τεύχος 475-Σελ.59 Πρώτες ύλες Κλωστοϋφαντουργίας 30.Η.μ.17 30.Η.μ.17 Πρώτες ύλες Κλωστοϋφαντουργίας 